als_Latn bos_Latn ron_Latn
Grate deputete rrefejne Shen Valentinin
Shkurti njihet nga te gjithe si muaji i dashurise. Data 14 Shkurt, dita e Shen Valentinit eshte nje nga ditet ku shume njerez i bejne nje surprize romantike partnerit te tyre, te tjere thjesht bejne nje urim, dhe disa te tjere nuk e konsiderojne fare si feste. Duhet thene se ne Shqiperi kjo feste nuk ka asnje tradite. Nga mosha e mesme apo edhe nga te moshuarit konceptohet si nje feste, e cila festohet vetem nga adoleshentet dhe te rinjte, por jo nga ata qe e kane te konsoliduar dashurine e tyre. Ne kuader te kesaj dite “Shekulli” do te percjelle per lexuesin mesazhe dashurie nga disa nga deputetet e Parlamentit shqiptar. Si e konceptojne ato kete feste dhe si e festojne?
Esmeralda Shkjau: Shen Valentinin e lidh me respektin dhe dashurine
Ajo eshte deputetja me e re e Partise Socialiste ne Parlament. 30- vjeçarja, Esmeralda Shkjau, rrugetimin e saj politik e ka nisur si koordinatore e rrjetit te vullnetareve dhe si kryetare e FRESSHit ne Durres, ku me pas beri betimin si deputete ne Kuvendin e Shqiperise. Megjithese eshte nje femer me nje profil intelektual dhe profesional te realizuar ajo vazhdon te mbaje statusin beqare. “Une nuk jam e lidhur, por kjo nuk do te thote se jam kunder kesaj feste. Une kam dy prinder qe ende jane te dashuruar me njeri-tjetrin. Duke i pare se si sillen me njeri-tjetrin, kuptoj se dy njerez qe vertet duhen kane çdo dite Shen Valentin, dhe jo vetem ne nje date te caktuar. Une nuk jam e fiksuar shume pas festave, megjithate kete date e respektoj. Per vete nuk besoj se do ta festoj ndonjehere me petale trendafili dhe qirinj, sepse mendoj se me e rendesishme ne nje marredhenie eshte respekti dhe dashuria ne 365 ditet e vitit”, u shpreh ajo.
Mesila Doda: Shen Valentini eshte thjesht konsumizem
Mesila Doda eshte deputete e Partise Demokratike ne Kuvendin e Shqiperise. Shpeshhere ajo eshte evidentuar per reagimet e forta qe ka bere ne momente kur ne Parlament jane diskutuar ligje qe prekin familjen, femijet dhe femren. Ajo eshte e martuar me gazetarin dhe publicistin e njohur Enkel Demi dhe ka dy femije, Jonin dhe Hanen. Zonja Doda tregoi per “Shekulli”-n se te vetmet festa qe ajo perkushtohet se bashku me familjen dhe i feston shume bukur jane pashket, krishtlindjet si edhe ditelindjet e femijeve. Shen Valentinin ajo e konsideron si nje feste thjesht per konsumizem. “Nuk ka nevoje qe per dashurine te kujtohemi vetem nje dite, sepse ate e kemi çdo dite ne marredhenien tone”, shprehet ajo. Ne gjithe vitet e marteses, si momentin me emocionues dhe dhuraten me te bukur ajo permend ardhjen ne jete te femijeve.
Vasilika Hysi: Dhurata me e madhe eshte respekti
Vasilika Hysi eshte deputete e Partise Socialiste. Ajo eshte anetare e Komisionit te Çeshtjeve Ligjore, Administrates Publike dhe te Drejtave te Njeriut edhe nenkryetare e grupit parlamentar te Partise Socialiste. Ajo ka me shume se 30 vjet e martuar, por nuk e ka festuar asnjehere diten e dashurise. “Une dhe bashkeshorti mendojme se nuk ka nevoje per te festuar ne nje dite te veçante dashurine. Per ne e rendesishme eshte qe ta duam dhe ta respektojme gjithmone njeri-tjetrin. Kjo eshte dhurata me e madhe qe mund te bejme. Dhurata me e bukur qe une kam marre nga bashkeshorti eshte respekti. Ndersa une kam shume deshire te bej dhurata edhe pa qene dite feste. Ne shtepi festojme pervjetoret e fejeses, marteses dhe ditelindjet, por jo Shen Valentinin”, u shpreh ajo.
Klodiana Spahiu: Shen Valentinin tani e feston vajza ime jo une
Klodiana Spahiu eshte deputete e Partise Socialiste dhe anetare e Komisionit te Punes, Çeshtjeve Sociale dhe Shendetesise ne Kuvendin e Shqiperise. Profili i saj eshte mjaft i kompletuar, si pedagoge, mjeke dhe se fundmi edhe politikane. Eshte e martuar me mjekun Eduard Spahiu dhe ka 2 femije: nje djale dhe nje vajze. “Qe diten qe kam hyre ne politike fatkeqesisht kam harruar edhe ata me te paharrueshmit. Megjithate tani besoj ia kam lene radhen vajzes qe te festoje, meqenese ajo i ka kaluat te 20-tat”, shprehet Spahiu. Me apo pa festa dashurie ajo ka ndertuar nje familje te lumtur, pasi ne themel te saj ka qene sinqeriteti dhe deshira per te rritur nje familje te shendetshme.
Jorida Tabaku: Une dhe bashkeshorti dashurine e mbajme private
Figurat publike ne Shqiperi jane te ngurte dhe nuk iu pelqen te flasin per historite e tyre te dashurise, edhe kur ato kurorezohen me martese. Kjo ndodhi edhe me deputeten demokrate Jorida Tabaku, e cila nuk pranoi te tregoje asnje detaj te marteses se saj. “Mua personalisht nuk me pelqen te flas per gjera personale se si e festoj Shen Valentinin. Me duket teme shume personale qe nuk me pelqen ta ndaj me publikun dhe asnjehere se kam bere. Edhe bashkeshorti im eshte njeri qe e ruan shume privatesine e tij, prandaj ne si çift tentojme gjithmone te jemi larg medies”, shpreh ajo.
Ndrojtja e dashurise edhe ne dite feste
Shen Valentini mendohet se eshte nje feste qe e ka marre emrin nga nje prift me te njejtin emer, i cili ka jetuar ne njeqindvjeçarin e trete ne Rome. Perandori Claudius II e kishte ndaluar martesen ne ate kohe, sepse ai mendonte se burrat e martuar ishin ushtare te keqij. Valentini mendonte qe kjo ishte e padrejte, dhe ai i theu ligjet, duke organizuar martesa ne fshehtesi. Kur Claudius e mori vesh, Valentini u denua me vdekje. Ai gjate kohes qe ishte ne burg ra ne dashuri me nje vajze te verber. Dashuria e tij dhe besimi te Zoti i ktheu vajzes shikimin dhe kur Valentinin e çuan per ta ekzekutuar ne date 14 Shkurt, ai i kishte derguar vajzes nje leter te firmosur “Nga Valentini yt!”. Festa e te dashuruarve, 14 Shkurti ne Shqiperi nuk ka shume vite qe festohet. Megjithate te rinjte jane adaptuar shume lehte dhe e kane kthyer ne nje tradite kete feste, ndersa ata pak me te vjetrit ende nuk ia dine kuptimin. E quajne ate nje feste pa kuptim dhe disi “te ndaluar” per çiftet qe kane disa vjet qe jane martuar. Kjo per shkak te mosnjohjes se festes dhe domethenies se saj. Ashtu siç ka ndodhur me shume ngjarje te tjera te veçanta, te konsideruara te rendesishme per te gjithe pjesen e botes, por te mbajtura larg nga shqiptaret.
Tashme shqiptaret preferojne ta festojne madje dhe me shume buje. Nuk mungojne edhe çiftet, te cilet e festojne ne menyre romantike. Megjithate ndrojtja e shqiptareve, edhe e figurave te njohura per te folur per dashurine vazhdon te ekzistoje. Nuk eshte fjala vetem per dashurine intime, por edhe per dashurine ne kuptimin me te gjere. Per te bere nje panorame sa me te bukur per Shen Valentinin ne kontaktuam me shume deputete dhe deputete te Kuvendit per t’i pyetur se si do ta festonin kete feste. Shume pak prej tyre ishin te gatshem te tregonin detaje per marredheniet e tyre bashkeshortore. “Nuk me intereson kjo teme”, “Jam i zene per momentin”, “Ta gezoni festen, por mua nuk me pelqen te flas”, “Jam ne timon” , keto ishin vetem disa nga pergjigjet, qe ne morem pasi i kontaktuam. Me e veshtire ishte te flisje me zoterinjte, qe jane pak me te thyer ne moshe. Ata pergjigjeshin direkt: “Po pse me more mua, merr ata te rinjte te flasin per dashurine”. Si duket ne Shqiperi dashuria dhe festa e saj vazhdon te mbetet “eskluzivitet” i te rinjve.
Burimi: Gazeta Shekulli
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn